google/wiki40b huggingface dataset:
Όφις (αστερισμός)

Ονομασίες και ιστορία

Οι αρχαίοι Έλληνες γνώριζαν τον αστερισμό ως `Οφιν Οφιούχου ή απλώς `Οφιν και πιο οικεία ως Ερπετόν ή Εγχέλυν (εγχέλυς = χέλι). Οι Ρωμαίοι, εκτός από το Serpens, χρησιμοποιούσαν τα ονόματα Anguilla, Anguis και Coluber. Σύμφωνα με διάφορες μυθολογικές εκδοχές ήταν το φίδι του Ασκληπιού, του Γλαύκου, του Λαοκόωντος ή ο όφις του Ηρακλή, η Λερναία Ύδρα (Serpens Lernaeus). Η Αλμαγέστη του 1515 και οι Αλφόνσειοι Πίνακες του 1521 τον ονομάζουν Serpens Alangue, συνδυάζοντας τη λατινική με την παρεφθαρμένη αραβική λέξη. Επίσης ήταν ο Λέσβιος Δράκων (Draco Lesbius) και ο Τιβερίνος Δράκων (Tiberinus).
Στους Άραβες ήταν ο Al Hayyah, το Φίδι, από την ελληνική επίδραση, αλλά πριν από αυτή ήταν η Βοσκή (Al Raudah). Αντιθέτως, στους Εβραίους και άλλους λαούς ήταν ερπετό από τους αρχαιότερους χρόνους. Στην αρχαία Μεσοποταμία μοιραζόταν με τον Οφιούχο την ονομασία Nu-tsir-da (= Εικόνα του Ερπετού).
Κατά τις ιουδαιοχριστιανικές αναπαραστάσεις των ουράνιων μορφών (κυρίως 17ος αι. μ.Χ.) ο Όφις έγινε το φίδι που «ηπάτησεν» την Εύα, ενώ αργότερα ευφάνταστοι παρατηρητές έβλεπαν στην Κεφαλή έναν ακόμα ουράνιο Σταυρό, τον του Αγίου Ανδρέου ή του Αγίου Πατρικίου.

Αξιοσημείωτα στον αστερισμό

- Ο αστέρας HD 168443, με φαιν.μέγεθος 6,92, φασμ.τύπο G5, απόλυτο μέγεθος 4,03 και απόσταση από τη Γη 123,6 έτη φωτός, έχει δύο πλανήτες που περιφέρονται γύρω του μία φορά κάθε 57,9 και 2137 ημέρες σε μέση απόσταση 0,29 AU και 2,87 AU αντιστοίχως, και έχουν μάζα υπερεπταπλάσια και υπερδεκαεπταπλάσια εκείνης του Δία αντιστοίχως.
- Το φωτεινότερο ανοικτό σμήνος στον αστερισμό, το IC 4756 με φαινόμενο μέγεθος 4,6, είναι ορατό και με γυμνό μάτι από πολύ σκοτεινή τοποθεσία. Περιέχει πάνω από 80 αστέρες και απέχει από τη Γη 1300 έτη φωτός.
- Το σφαιρωτό σμήνος M5 (NGC 5904) έχει φαιν.μέγεθος 5,8 και φαινόμενη διάμετρο 20΄. Περιέχει πάνω από μισό εκατομμύριο αστέρες. Το επίσης σφαιρωτό σμήνος NGC 6539 βρίσκεται μοιρασμένο ανάμεσα στον Όφι (Ουρά) και τον Οφιούχο.
- Το νεφέλωμα εκπομπής M16 είναι το πασίγνωστο από την απεικόνιση του Διαστημικού Τηλεσκοπίου Χαμπλ «Νεφέλωμα Αετός».
- Ο πάλσαρ PSR B1534+12 αποτελεί διπλό σύστημα αστέρων νετρονίων με περίοδο περιφοράς 10,1 ώρες και εκκεντρότητα 0,274.
- O γαλαξίας Arp 220 με φαιν.μέγεθος 14 εμφανίζει διπλό πυρήνα, ως προϊόν αλληλεπιδράσεως δύο παλαιότερων γαλαξιών που ενώθηκαν σε ένα.
- Η ομάδα γαλαξιών Εξάδα του Σίφερτ ("Seyfert's Sextet", HCG 79) αποτελείται από 5 αμυδρούς γαλαξίες πολύ κοντά ο ένας στον άλλο — ο έκτος μοιάζει να ανήκει στην ομάδα, αλλά βρίσκεται σε πολύ διαφορετική απόσταση (NGC 6027A, NGC 6027B, ..., NGC 6027F).
Επίτροπος για τον Οικονομικό Προγραμματισμό και τον Προϋπολογισμό της Ευρωπαϊκής Ένωσης

Ο Επίτροπος για τον Οικονομικό Προγραμματισμό και τον Προϋπολογισμό είναι μέλος της Ευρωπαϊκής Επιτροπής. 
Σημερινός επίτροπος είναι ο Γιάνους Λεβαντόβσκι.
Βασικές αρμοδιότητες του επιτρόπου είναι η διαχείριση του προϋπολογισμού της Ευρωπαϊκής Ένωσης και σχετικά οικονομικά θέματα εκτός από την budgetary discharge η οποία αποτελεί αρμοδιότητα του ευρωπαίου επιτρόπου επί διοικητικών θεμάτων (Admin Commissioner).

Ντάλια Γκριμπαουσκάιτε

Η Επίτροπος Γκριμπαουσκάιτε εγκρίθηκε από το Ευρωπαϊκό Κοινοβούλιο το 2004 ως Επίτροπος για τον Οικονομικό Προγραμματισμό και τον Προϋπολογισμό, μια θέση εκτεταμένη από την Επιτροπή του Πρόντι για να περιλαμβάνει τον Οικονομικό Προγραμματισμό.
Ο προϋπολογισμός των 121,6 δισεκατομμυρίων ευρώ που προτάθηκε από τον επίτροπο το 2008 για πρώτη φορά με στόχο την αειφόρο ανάπτυξη θα ήταν υψηλότερος (57,2 δισ. ευρώ) από εκείνον για την Κοινή Γεωργική Πολιτική (56,3 δισ. ευρώ), παραδοσιακά την μεγαλύτερη πηγή εξόδων για την ΕΕ. Επίσης θα υπάρχει αύξηση στα ταμεία συνοχής, ενέργεια και τις μεταφορές κατά 14%, την έρευνα κατά 11% και την δια βίου μάθηση κατά 9%. Θα υπήρχε επίσης αύξηση στον διοικητικό προϋπολογισμό, βοήθεια στο Κόσοβο και στα Παλαιστινιακά ιδρύματα και κεφάλαια για την επιχείρηση Γαλιλαίος.
Τζέσικα Τσάστεϊν

Πρώτα χρόνια

Η Τζέσικα Τσάστεϊν γεννήθηκε Τζέσικα Χάουαρντ στη Βόρεια Καλιφόρνια από τους Τζέρι και Μάικλ Χάουαρντ. Η μητέρα της είναι σεφ και ο πατέρας της πυροσβέστης και αποτελεί το ένα από τα πέντε παιδιά της οικογένειας. Η Τσάστεϊν φοίτησε στη σχολή Τζούλιαρντ στη Νέα Υόρκη, όπου συμμετείχε σε θεατρικές παραγωγές και ταινίες.

Καριέρα

Ξεκίνησε την καριέρα της στην τηλεόραση, συμμετέχοντας στην τηλεταινία Dark Shadows (2004). Αργότερα έκανε γκεστ εμφανίσεις σε διάφορες τηλεοπτικές σειρές όπως Στην Εντατική (ER), Veronica Mars και Law & Order: Trial By Jury.
Το 2008 πραγματοποίησε το κινηματογραφικό της ντεμπούτο στην ταινία Jolene. Επόμενη ταινία της ήταν Το Χρέος (The Debt) σε σκηνοθεσία Τζον Μάντεν. Το 2011 εμφανίστηκε σε αρκετές ταινίες συμπεριλαμβανομένων των Το Δέντρο της Ζωής (The Tree of Life) σε σκηνοθεσία Τέρενς Μάλικ και Texas Killing Fields. Έλαβε διθυραμβικές κριτικές για την ερμηνεία της στην ταινία Το Καταφύγιο (Take Shelter). Επίσης έπαιξε στη δραματική ταινία Υπηρέτριες (The Help) μαζί με τις Έμμα Στόουν, Βαϊόλα Ντέιβις και Μπράις Ντάλας Χάουαρντ. Για την ερμηνεία της στην ταινία έλαβε υποψηφιότητα για Όσκαρ, Χρυσή Σφαίρα, Screen Actors Guild Award και BAFTA β' γυναικείου ρόλου.
Η Τσάστεϊν έχει ολοκληρώσει τα γυρίσματα των ταινιών Wilde Salome, η οποία αποτελεί κινηματογραφική μεταφορά του ομότιτλου θεατρικού έργου του Όσκαρ Γουάιλντ και Κοριολάνος (Coriolanus). Επόμενες ταινίες ήταν τα Παράνομοι (Lawless) σε σκηνοθεσία Τζον Χίλκοτ και το Zero Dark Thirty της Κάθριν Μπίγκελοου. Για την ερμηνεία της στο Zero Dark Thirty έλαβε υποψηφιότητα για Όσκαρ και για Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο και βραβεύτηκε με Χρυσή Σφαίρα Α' Γυναικείου Ρόλου
Αυλή Ηρακλείου

Ιστορικά στοιχεία

Η ονομασία προέρχεται πιθανότατα από την αυλή κάποιου τοπάρχη. Η λέξη συναντάται στην Ιλιάδα πράγμα που σημαίνει ότι είναι αρχαιότατη. Αν θεωρήσουμε ότι τα ερείπια στην κορυφή του λόφου ταυτίζονται με τη λέξη τότε θα πρέπει να αναζητήσουμε την ιστορία του χωριού σ’ αυτά.
To χωριό αναφέρεται σε συμβόλαιο του 1271, στη φράση "in casali Auli". Στον Καστροφύλακα αναφέρεται ως Avli (K94), με 109 κατοίκους το 1583. Σε άλλους καταλόγους αναφέρεται με την ονομασία Avgli, που αντιπροσωπεύει την κρητική προφορά της λέξης. O Σταυράκης (Στατιστική 66) σχετίζει το χωριό με την αρχαια πόλη Αυλή που αναφέρει ο Βυζάντιος.
Στα πρόσφατα χρόνια ανακαλύφθηκε στη θέση Μιγκιλίσι μεγάλος σκαραβαίος με ιερογλυφικά σύμβολα που χρονολογείται από τον 7ο π.Χ. αιώνα. Στον ίδιο χώρο βρέθηκαν όστρακα και ερείπια από κτήρια που χρονολογούνται από τη Δεύτερη Υστερομινωική Περίοδο (Κρητικά Χρονικά, ΙΑ΄, 339).
Super Mario All-Stars

Κυκλοφορία

Τον Δεκέμβριο του 1994, μια εναλλακτική εκδοχή της συλλογής με τίτλο Super Mario All-Stars + Super Mario World κυκλοφόρησε στη Βόρεια Αμερική και την Ευρώπη, τόσο ως αυτόνομο παιχνίδι και σαν πακέτο στο παιχνίδι για την κονσόλα SNES. Αυτή η έκδοση χαρακτηριστικά περιέχει το Super Mario World ως το πέμπτο playable παιχνίδι, το οποίο κυκλοφόρησε για το SNES το 1991. Το Super Mario World είναι ίδιο με την αρχική έκδοση, ωστόσο τα sprites του Luigi έχουν ενημερωθεί με τέτοιο τρόπο, ώστε να αντανακλούν τον τρέχοντα σχεδιασμό του έντονα, ενώ δεν είναι πλέον δυνατή η αλλαγή χρώματος του Mario.
Τα Super Mario Bros 2 και Super Mario Bros 3 αργότερα ανακατασκευάστηκαν ανεξάρτητα για το Game Boy Advance ως Super Mario Bros. 2: Super Mario Advance το 2001 και Super Mario Advance 4: Super Mario Bros. 3 το 2003, αντίστοιχα, τα οποία έχουν αναπτυχθεί ειδικά για την κονσόλα.
Το Super Mario All- Stars μεταφέρθηκε στο Wii το 2010 ως Super Mario All-Stars 25 για να γιορτάσει την 25 επέτειο της κυκλοφορίας του Super Mario Bros.. Είχε κυκλοφορήσει στην Ιαπωνία στις 21 Οκτωβρίου του 2010 και σε όλες τις άλλες περιοχές τον Δεκέμβριο του 2010 στη μορφή δίσκου Wii. Ο δίσκος περιέχει μια εξομοίωση του αρχικού παιχνιδιού SNES, με τη στήριξη των χειριστήριων Wii Remote, Classic Controller και GameCube. Ένα βιβλιαράκι 32 σελίδων με λεπτομέρειες την ιστορία του franchise Super Mario και ένα CD που περιέχει μουσική από κάθε παιχνίδι Super Mario περιλαμβάνονται με το δίσκο του παιχνιδιού  Το παιχνίδι πούλησε 307.755 αντίγραφα στην πρώτη εβδομάδα του, πουλώντας περισσότερα αντίτυπα από κάθε άλλο τίτλο αυτή την εβδομάδα. Το 25 Anniversary Edition έχει πουλήσει από 2.240.000 αντίτυπα παγκοσμίως.

Υποδοχή

Το παιχνίδι ήταν πολύ επιτυχές μετά την κυκλοφορία του. Πριν από τις 31 Μαΐου του 1994, το Super Mario All-Stars ήταν διαθέσιμο ως μια προώθηση από τη Nintendo, δίνοντας το παιχνίδι δωρεάν εάν αγοραζόταν ένα SNES. Η απόδειξη της αγοράς και 3,50 δολάρια, για να καλύψουν τα ταχυδρομικά τέλη και το χειρισμό, ήταν αναγκαστικά να ταχυδρομηθούν στη Nintendo και το Super Mario All-Stars στελλόταν στον αγοραστή. Η έκδοση του Wii έλαβε μικτές κριτικές. Οι κριτικοί όπως η IGN το επέκριναν, επειδή είναι μια απλή μεταφορά από την αρχική έκδοση SNES, αλλά το επαίνεσαν γιατί είναι "τα ίδια κλασικά παιχνίδια που θυμούνται". Η IGN έδωσε ένα 7/10. Η VideoGamer έδωσε ένα 8 /10. Ωστόσο, η The A.V. Club έδωσε στην έκδοση Wii ένα "F", λέγοντας ότι τα επιπλέον στοιχεία με το παιχνίδι ήταν «απογοητευτικά».
Λος Τέκες

Ιστορία

Ιδρύθηκε το 1777. Το 1927 έγινε πρωτεύουσα της Μιράντα.
Πολιορκία της Θεσσαλονίκης (1422–1430)

Η πολιορκία

Τον Μάρτιο του 1430 η Βενετική Γερουσία για να εξασφαλίσει την απερίσπαστη κατοχή της Θεσσαλονίκης είναι έτοιμη να δεχθεί την εγκατάσταση ενός καδή μέσα στην πόλη και να παραχωρήσει στους Τούρκους το κάστρο του Χορτιάτη. Την ίδια περίοδο ο Μουράτ Β' ήταν αποφασισμένος να ξεκαθαρίσει την κατάσταση και βαδίζει κατά της Θεσσαλονίκης. Η πληροφορία αφού διασταυρώνεται λαμβάνουν αμυντικές πρωτοβουλίες οι Βενετοί. Στις 17 Μαρτίου φτάνει στο λιμάνι ο υποναύαρχος Antonio Diedo με τρεις γαλέρες. Ο αμυντικός στρατός είναι λίγος: σε κάθε δυο ή τρεις επάλξεις είναι ένας στρατιώτης, ενώ ο οπλισμός είναι ανεπαρκής και ακατάλληλος.
Ξημερώματα της Κυριακής 26ης Μαρτίου ο στρατός του Μουράτ έφτασε όχι όμως παραταγμένος και με υψωμένη σημαία με την προσδοκία της ειρηνικής παράδοσης: μάλιστα χριστιανοί απεσταλμένοι του Μουράτ ζήτησαν από τους κατοίκους να ξεσηκωθούν κατά των Βενετών και τελικά απωθήθηκαν. Σε διάρκεια τριών ημερών συγκεντρώθηκαν γύρω από την πόλη τα αναγκαία για την πολιορκία μέσα. Οι Τούρκοι ανανέωσαν την πρότασή τους για παράδοση της πόλης αλλά οι Βενετοί την απέρριψαν και κατένειμαν τους Έλληνες και τους Βενετούς αμυνόμενους σε διάσπαρτες θέσεις ενώ διέσπειραν μεταξύ τους τους Τζεταρίους, μπουλούκι τυχοδιωκτών μισθοφόρων, για να εκτελούν όποιον εγκατέλειπε τη θέση του. Η πληροφορία όμως που δόθηκε στους πολιορκούμενους από Βενετό δωδέκαρχο ότι αναμενόταν η άφιξη πειρατικών πλοίων τα οποία θα πυρπολούσαν τις τρεις βενετικές γαλέρες οι οποίες ήταν αφύλακτες επειδή τα πληρώματά τους πολεμούσαν στις επάλξεις, προκάλεσαν την απόσυρση των πληρωμάτων των γαλερών χωρίς όμως να το πληροφορηθούν εγκαίρως οι κάτοικοι.
Τα μεσάνυχτα πάλι μερικοί χριστιανοί του τουρκικού στρατοπέδου κάλεσαν εκ νέου του πολιορκούμενους να παραδοθούν διότι οι Τούρκοι θα εξαπέλυαν γενική επίθεση τόσο από τα θαλάσσια όσο και από τα χερσαία τείχη. Από την είδηση αυτή προκλήθηκε πανικός που εντάθηκε όταν ο βενετικός στρατός μετακινήθηκε από τα χερσαία στα παραθαλάσσια τείχη για την απόκρουση του εχθρού, γεγονός που εκλήφθηκε από τους πολιορκούμενους κατοίκους ως φυγή των Βενετών. Λίγο πριν την ανατολή του ήλιου εξαπολύθηκε γενική επίθεση.
Με την άλωση της πόλης της Θεσσαλονίκης από τους Τούρκους ολοκληρώνεται η κατάληψη της Θεσσαλονίκης.
Αυτόπτης μάρτυρας της άλωσης υπήρξε ο ιστορικός Ιωάννης Αναγνώστης, ο οποίος έγραψε το χρονικό των γεγονότων στο έργο Διήγησις περί τῆς τελευταίας άλώσεως τῆς Θεσσαλονίχης.
Ένωση Δημοκρατικής Εθνικής Μεταρρύθμισης

Ιστορικό

Η Ε.Δ.Ε.Μ. ιδρύθηκε στον Οκτώβριο του 2014, ενώ η επίσημη παρουσίασή του έγινε σε εκδήλωση που διοργανώθηκε από το κόμμα σε κεντρικό ξενοδοχείο της Αθήνας, από τον Απόστολο Πόντα.
Στις 13 Δεκεμβρίου 2015 πραγματοποιήθηκε το 1ο (Ιδρυτικό) Συνέδριο Συνέδριο της Ε.Δ.Ε.Μ.
Το κόμμα συμμετείχε στις εκλογές του Ιανουαρίου 2015 σε 52 από τις 57 εκλογικές περιφέρειες και συγκέντρωσε συνολικά 0,12% και 7.615 ψήφους.
Στις 2 Φεβρουαρίου 2017 εντάχθηκε ως συνιστώσα στη Δημοκρατική Συμπαράταξη.
Στις 8 Σεπτεμβρίου 2017 ο πρόεδρος του κόμματος ανακοίνωσε την υποψηφιότητά του στις εκλογές ανάδειξης προέδρου του ενιαίου φορέα της κεντροαριστεράς. Τελικά, συγκέντρωσε 1.131 ψήφους και 0,54%.
UTC+03:00

Ως χειμερινή ώρα (Μόνο χειμώνα στο Βόρειο Ημισφαίριο)

Πριν τις 27 Μαρτίου 2011 ήταν γνωστή σαν Ώρα Μόσχας. Σήμερα γνωστή σαν UTC+4.
Επιχείρηση Γκλάντιο

Η Επιχείρηση Γκλάντιο (αγγλικά: Operation Gladio) είναι η κωδική ονομασία μίας μυστικής παρακρατικής-παραστρατιωτικής επιχείρησης του ΝΑΤΟ που σκοπό είχε να αποτρέψει με ένοπλη δράση πιθανή αριστερή-κομμουνιστική-αντιαμερικανική επικράτηση στην Δυτική Ευρώπη. Η δράση της ήρθε στην επιφάνεια για πρώτη φορά στην Ιταλία, αλλά έδρασε και σε άλλες χώρες. Στην Ελλάδα, από το 1954 ως τη δεκαετία του '80 δρούσε ένα παρακλάδι της οργάνωσης, στελεχωμένο από ακροδεξιούς και χουντικούς, που ονομαζόταν Operation Sheepskin (Κόκκινη Προβιά στα ελληνικά)  το οποίο είχε δημιουργηθεί από τις μετεμφυλιακές κυβερνήσεις της Δεξιάς σε συνεργασία με την αμερικανική CIA καθως και δυναμεις των ΛΟΚ. Ο Ανδρέας Παπανδρέου είχε παραδεχτεί ότι τη δεκαετία του '80 βρέθηκαν στοιχεία για τη δράση της οργάνωσης, όμως τελικά οι έρευνες δεν προχώρησαν σε βάθος. Έκτοτε ούτε οι κυβερνήσεις του ΠΑΣΟΚ ούτε εκείνες της ΝΔ έριξαν ποτέ φως στην υπόθεση, και μέχρι σήμερα η έκταση των δραστηριοτήτων της παραμένει άγνωστη.
True και false

Στα Unix-οειδή λειτουργικά συστήματα, οι true και false είναι εντολές, η μοναδική λειτουργία των οποίων είναι να επιστρέφουν πάντα την τιμή 0 ή 1.

Γενικά

Το κέλυφος αντιμετωπίζει το 0 σαν τη λογική τιμή αληθές (true) και το 1 σαν ψευδές (false). Συνήθως χρησιμοποιείται σε εντολές υπό συνθήκη (conditional statements) και βρόχους των σεναρίων κελύφους όπου οι συνθήκες Bool δίνονται από τον κωδικό επιστροφής ενός προγράμματος. Για παράδειγμα, το εξής σενάριο του κελύφους Bourne εμφανίζει τη συμβολοσειρά hello μέχρι να τερματιστεί:
while true
do
  echo hello
done
Μπορεί να χρησιμοποιηθεί για να κάνει μια ακολουθία κατά τα άλλα χρήσιμων εντολών να αποτύχει:
make … && false
Ο ορισμός του κελύφους εισόδου (login shell) ενός χρήστη σε false, στο /etc/passwd, πρακτικά αρνείται σε αυτόν πρόσβαση σε ένα αλληλεπιδραστικό κέλυφος, αλλά ο λογαριασμός του εξακολουθεί να είναι έγκυρος για άλλες υπηρεσίες, όπως το FTP. (Προτιμάται η χρήση του /sbin/nologin, αν είναι διαθέσιμο.)
Τα προγράμματα δεν παίρνουν "πραγματικές" παραμέτρους - σε κάποιες εκδόσεις η καθιερωμένη παράμετρος --help εμφανίζει συνοπτικά πληροφορίες χρήσης και η --version εμφανίζει την έκδοση του προγράμματος.
Η true μπορεί επίσης να γραφεί και σαν μια ανω και κάτω τελεία (:). Με αυτήν τη μορφή είναι συνήθως ενσωματωμένη στο κέλυφος και για αυτό μπορεί να είναι πιο αποδοτική. Η true συχνά χρησιμοποιείται σαν ψευδώνυμο της :,  (σε συμβατά με POSIX κελύφη όπως ο κέλυφος Bourne) σαν εντολή χωρίς λειτουργικότητα (dummy) όταν δίνονται προκαθορισμένες τιμές σε μεταβλητές του κελύφους μέσω της μορφής επέκτασης παραμέτρων ${parameter:=word}. Το παράδειγμα που ακολουθεί προέρχεται από το bashbug, το σενάριο αναφοράς λαθών του bash:
: ${TMPDIR:=/tmp}
: ${EDITOR=$DEFEDITOR}
: ${USER=${LOGNAME-`whoami`}}
Δαμιανός Α΄ Ιεροσολύμων

Βιογραφικά στοιχεία

Γιος των Κωνσταντίνου και Ελισάβετ, εντάχθηκε μετά την ολοκλήρωση των γυμνασιακών του σπουδών το 1872, στην Αδελφότητα του Αγίου Τάφου στην Ιερουσαλήμ ως μοναχός. Μετά τη χειροτονία του, διακόνησε αρχικά στο Μετόχιο της Ιερουσαλήμ στο Ταγκανρόγκ όπου διδάχθηκε τη ρωσική γλώσσα. Με τον βαθμό του Αρχιμανδρίτη υπήρξε στη συνέχεια εκπρόσωπος του Πατριαρχείου Ιεροσολύμων στην Τυφλίδα, και από το 1887 στην Κωνσταντινούπολη. Το 1893, ο Πατριάρχης Γεράσιμος Α΄ τον χειροτόνησε Επίσκοπο Φιλαδελφείας και τον όρισε Πατριαρχικό Βικάριο της Βηθλεέμ. Το 1896 εκπροσώπησε το Πατριαρχείο Ιεροσολύμων στην στέψη του Τσάρου Νικολάου Β΄ στη Μόσχα. Μετά τον θάνατο του Γερασίμου ο Δαμιανός εκλέχτηκε ως διάδοχός του και ενθρονίστηκε στις 15 Αυγούστου 1897. Οι πατριαρχικές διενέξεις οδήγησαν το 1909 στο κλείσιμο της Θεολογικής Σχολής του Τιμίου Σταυρού και στην εκδίωξη δύο ανώτερων μελών της Αδελφότητας του Αγίου Τάφου από τον Δαμιανό: του Μελέτιου Μεταξάκη και του Χρυσόστομου Παπαδόπουλου. Δυο ακόμη κρίσεις έλαβαν χώρα το 1920 και το 1924. Στις 9 Ιουλίου 1929, ο Πατριάρχης υπέστη εγκεφαλικό επεισόδιο. Απεβίωσε στις 14 Αυγούστου 1931.
Εσπόρτε Κλούμπε Πινιέιρος

Ιστορία

Η Ζερμάνια ήταν ένα από τα σωματεία που έφερε το ποδόσφαιρο στη Βραζιλία, όπως και ένα από τα σωματεία που συμμετείχαν το 1899, στον πρώτο διεθνή ποδοσφαιρικό αγώνα και το 1902 στον πρώτο αγώνα πρωταθλήματος της χώρας. Η Ζερμάνια στέφθηκε δύο φορές πρωταθλήτρια του Σάο Πάολο, στο Καμπεονάτο Παουλίστα. Περίφημος παίκτης των πρώτων ημερών του συλλόγου ήταν ο Χέρμαν Φρίζε, που θεωρείται ο πρώτος ποδοσφαιριστής προσωπικότητα της Βραζιλίας. Ο Άρτουρ Φρίντεραϊχ, το πρώτο μεγάλο αστέρι του βραζιλιάνικου ποδοσφαίρου, που αναγνωρίζεται ευρέως ως ένας από τους κορυφαίους ποδοσφαιριστές όλων των εποχών, ξεκίνησε την καριέρα του το 1909 στη Ζερμάνια.
Μετά την εγκατάλειψη του ποδοσφαιρικού τμήματος στις αρχές του 1930, λόγω καθιέρωσης του επαγγελματισμού, ο σύλλογος μετατράπηκε με επιτυχία σε αθλητικό σωματείο. Ήδη από το 1932, το αθλητικό τμήμα υδάτινου αθλητισμού έστειλε την πρώτη εκπρόσωπο του στους Ολυμπιακούς Αγώνες. Πολλοί περισσότεροι αθλητές από τον σύλλογο, εκπροσώπησαν τη Βραζιλία σε σημαντικές διεθνείς αθλητικές εκδηλώσεις, όπως και οι κολυμβητές Γκουστάβο Μπόρζες και Σέζαρ Σιέλο, είναι μεταξύ των νικητών των ολυμπιακών μεταλλίων του συλλόγου. Τα τμήματα καλαθοσφάιρισης και πετοσφάιρισης μετείχαν στις κορυφαίες εθνικές κατηγορίες, ενώ οι κολυμβητές συνέχισαν την κυριαρχία τους στη Βραζιλία. Πέρα από αυτό, η Πινιέιρος διαθέτει τμήματα για πολλές ακόμη δραστηριότητες, όπως τζούντο, γυμναστική και αντισφαίριση.
Με την έναρξη του Β΄ Παγκοσμίου Πολέμου, η Βραζιλία τάχθηκε με το πλευρό των συμμάχων, οι οποίοι μάχονταν τις αντίπαλες δυνάμεις του άξονα. Εκείνο το διάστημα, προέκειψε η συγχώνευση και εθνικοποίηση του συλλόγου με την Ζέζελσαφτ Ζερμάνια (Gesellschaft Germania), μια κοινωνική λέσχη Γερμανών μεταναστών, στις αρχές του 1940, για να σχηματίσουν την Εσπόρτε Κλούμπε Πινιέιρος, ονομασία που δόθηκε από τον ποταμό Ρίο Πινιέιρος, που ρέει κοντά την έδρα της. Ο σύλλογος αναπτύχθηκε επίσης ως τόπος συνάντησης και χώρος για πολιτιστικές εκδηλώσεις.

Έμβλημα

Το έμβλημα της ομάδας έχει εξελιχθεί με την πάροδο των ετών.
Angel Witch (άλμπουμ)

Τραγούδια

1. Angel Witch (Heybourne) - 3:25

2. Atlantis (Heybourne) - 3:42

3. White Witch (Heybourne) - 4:48

4. Confused (Heybourne) - 2:52

5. Sorceless (Heybourne) - 4:16

6. Gorgon (Heybourne) - 4:06

7. Sweet Danger (Heybourne) - 3:07

8. Free Man (Heybourne) - 4:44

9. Angel of Death (Heybourne) - 4:52

10. Devil's Tower (Heybourne) - 2:28
Α.Ο. Χανιά - Κισσαμικός

Ιστορία

Την περίοδο 2016-17 η ΠΑΕ Κισσαμικός αγωνίστηκε για δεύτερη συνεχόμενη χρονιά στο πρωτάθλημα της Football League τερμάτισε στη μέση του βαθμολογικού πίνακα, εξασφαλίζοντας τη συμμετοχή της και στο επόμενο πρωτάθλημα της 2ης επαγγελματικής κατηγορίας. Την ίδια περίοδο η ΠΑΕ ΑΟ Χανιά αντιμετωπίζοντας σημαντικά οικονομικά προβλήματα γνώρισε τον υποβιβασμό στην ερασιτεχνική Γ΄ Εθνική , τιμωρούμενη με ανάκληση πιστοποιητικού και με αφαίρεση 33 βαθμών. Το καλοκαίρι του 2017 αποφασίστηκε η συνεργασία μεταξύ της ΠΑΕ Κισσαμικός και του ερασιτέχνη ΑΟ Χανιά. Καθώς δεν ήταν εφικτή η συγχώνευση των δυο συλλόγων ή των ΠΑΕ  αποφασίστηκε η τροποποίηση του καταστατικού της ΠΑΕ Κισσαμικός και η αλλαγή του διακριτικού τίτλου σε ΠΑΕ ΑΟ Χανιά-Κισσαμικός, ονομασία με την οποία αναφέρεται από τότε. Η επίσημη επωνυμία της ΠΑΕ παρέμεινε Π.Γ.Σ. Κισσαμικός Π.Α.Ε. και το ιδρυτικό σωματείο ο ΠΓΣ Κισσαμικός. Η αγωνιστική έδρα της ομάδας μεταφέρθηκε από το Γήπεδο Μάλεμε όπου αγωνιζόταν από το 2013 σε Γ΄ και Β΄ Εθνική , στο Δημοτικό Γήπεδο Περιβολίων. Πρόεδρος της ΠΑΕ παρέμεινε ο επιχειρηματίας Αντώνης Ροκάκης που ήταν και προέδρος του ΠΓΣ Κισσαμικού στη Γ΄ Εθνική. Η εξέλιξη αυτή βρήκε αντίθετους τους φίλους του Κισσαμικού.

Αγωνιστική Πορεία

Ο ΑΟΧ Κισσαμικός τερμάτισε 4ος στο πρωτάθλημα Football League της περιόδου 2017-18 και 6ος σε αυτό της περιόδου 2018-19 εξασφαλίζοντας τη συμμετοχή του στη 1η διοργάνωση της Α2 Εθνικής Κατηγορίας (Super League 2) μετά την αναδιάρθρωση των επαγγελματικών κατηγοριών του 2019. Τη διετία αυτή ύπαρξης του ΑΟ Χανιά-Κισσαμικού υπήρχαν πιέσεις από φίλαθλους του ΑΟ Χανιά για εξάλειψη του «Κισσαμικός» από την ονομασία και διατήρηση μόνο του ονόματος των Χανίων , αλλά και παρουσίας στοιχείων από το σήμα του ΑΟ Χανιά στο έμβλημα της ΠΑΕ.

ΠΑΕ Χανιά

Το καλοκαίρι του 2019 ανακοινώθηκε ότι ο διακριτικός τίτλος θα τροποποιηθεί εκ νέου σε ΠΑΕ Χανιά, και παρουσιάστηκε νέο έμβλημα της ΠΑΕ που βασίζονταν ξανά στο σήμα του Κισσαμικού, το δελφίνι. Η αλλαγή του διακριτικού τίτλου , ανακοινώθηκε επίσημα στο Γ.Ε.Μη τον Οκτώβρη του 2019.
The Sims 3: Showtime

SimPort

Το SimPort επιτρέπει στους παίκτες να στέλνουν καλλιτέχνες σε περιοδεία για την εκτέλεση ειδικών παραστάσεων στις πόλεις των φίλων τους (μόνο αν έχετε internet και φίλους). Μπορούν επίσης να προσκαλέσουν τους φίλους σας να στείλουν τους Sims τους για να εκτελέσουν για σας και να προσαρμόσετε το στάδιο σε χώρους με ειδικές θεματικές φόντα, σκηνικά, φώτα και ειδικά εφέ. Οι παίκτες μπορεί να ρίξουν αντικείμενα σε καλλιτέχνες - που κυμαίνονται από τα λουλούδια μέχρι σε μαρούλια. Επιλέγοντας να μην χρησιμοποιούν το SimPort δεν θα αλλάξει το gameplay με τυχόν αλληλεπιδράσεις που δεν απαιτούν το SimPort. Ένας παίκτης μπορεί να ξεκλειδώσει φόντα, σκηνικά και κοστούμια για τους Sim τους, εάν επιλέξουν να χρησιμοποιήσουν το SimPort. Οι Sims που επισκέπτονται την πόλη του παίκτη μέσω του SimPort θα προκαθορίσουν τα χαρακτηριστικά, τα ρούχα και τα αντικείμενα που έχουν σε τοπικό επίπεδο στο παιχνίδι τους. Οι παίκτες μπορούν να στείλουν μηνύματα σε άλλους παίκτες, ενώ οι Sims τους εκτελούν σε άλλες πόλεις. Σημείωση, υπάρχουν 3 εκδόσεις. Η κανονική, η περιορισμένη και η έκδοση Katy Perry δεν έχουν μεγάλη διαφορά, εκτός από τα στάδια, ειδικούς χώρους, και τα είδη ένδυσης.
Αντρόβιτσι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!